Hindistonda avtobusning to‘g‘ondan qulashi natijasida 20dan ortiq odam halok bo‘ldi

Hindistonda yo‘lovchi avtobusning to‘g‘ondan qulashi natijasida kamida 21 kishi halok bo‘ldi. Bu haqda “TASS” xabar bermoqda.

Hodisa shanba kuni erta tongda, Andxra-Pradesh shtatining Rajamandri shahri yaqinida yuz bergan. Tirupati shahridan ziyoratchilarni olib qaytayotgan avtobus Godavari daryosidagi to‘g‘ondan tushib ketgan.
Halok bo‘lganlar orasida sakkiz nafar ayol va olti bola borligi aytilmoqda. Xabar berishlaricha, ikki bola omon qolgan, ular faqat jarohat olgan.
Hodisa sabablari noma’lum, tergov-surishtiruv harakatlari boshlangan.